**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR. 60/14.09.2018**

**privind aprobarea rectificării bugetului local pe anul 2018**

Consiliul Local al Comunei Caţa întrunit în şedinţă extraordinară în data de 14.09.2018.

Având în vedere adresa nr. BVR\_TRZ-9088/12.09.2018, către Comuna Caţa prin care Agenţia Naţională de Administrare Fiscală, ca urmare a aplicării prevederilor art. 6 alin. (15) din Legea nr. 2/2018 - legea bugetului de stat pe anul 2018, alocă următoarele: “alocări directe din impozitul pe venit încasat – cota de 43%” şi “sume alocate din cota de 17,25% pentru asigurare buget minim de funcţionare”;

Analizând raportul de specialitate nr. 3743/12.09.2018, prin care se propune rectificarea bugetului de venituri şi cheltuieli pe anul 2018, întocmit de compartimentul financiar-contabil;

În conformitate cu dispoziţiile Legii nr. 2/2018 – legea bugetului de stat pe anul 2018, ale art. 19 alin. (2) din Legea 273/2006 privind finanţele publice locale, ale Ordinului nr. 3145/2017 al ministrului finanţelor publice privind aprobarea formatului şi structurii bugetului de venituri şi cheltuieli, precum şi a anexelor de fundamentare a acestuia, precum şi ale OMFP nr. 1802/2014 pentru aprobarea Reglementărilor contabile privind situaţiile financiare anuale individuale şi situaţiile financiare anuale consolidate, cu modificările şi completările ulterioare;

Având în vedere bugetul iniţial aprobat prin H.C.L. nr. 13/14.03.2018 şi rectificarea bugetară conform H.C.L. nr. 37/12.06.2018;

Conform avizelor comisiilor de specialitate nr. 1, 2, 3 ale Consiliului Local Caţa;

În temeiul prevederilor art. 36 alin. (2) lit. b, alin. (4) lit. a, art. 45 alin. (2) lit. a, art. 63 alin. (1) lit. c şi d, alin. 4 şi 5, art. 115 alin. 1 lit. b din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

Art. 1. Se aprobă rectificarea bugetului de venituri şi cheltuieli a unităţii administrativ-teritoriale Comuna Caţa pe anul 2018, conform anexei I, care face parte integrantă din prezenta hotărâre.

Art. 2 Se aprobă Lista obiectivelor de investiţii a UAT Caţa pentru anul 2018 care face parte din prezenta hotărâre.

Art. 3 Primarul Comunei Caţa va asigura ducerea la îndeplinire a prezentei hotărâri.

Art. 4 Secretarul Comunei Caţa va comunica prezenta hotărâre Instituţiei Prefectului – Judeţul Braşov, primarului Comunei Caţa şi compartimentului buget-contabilitate.

PREŞEDINTE DE ŞEDINŢA, SECRETAR,

TŐRŐK ARPAD GUIGNARD ROXANA

Nr. consilieri în funcţie = 11; Nr. consilieri prezenţi = 10; Nr. voturi pentru = 10; Nr. voturi contra = 0.